Viborger Samler, 1835-07-07
De ærede Herrer Avisredacteurer, som have optaget bemeldte Anmeldelse, anmodes om, ogsaa behageligen at ville offentliggjøre denne vor aftvungne Erklæring. Thisted Byes Fattigvæsens Commission, den 26de Juni 1835. Hertel. Lützhøft. Jepsen. Bunch. Aæelsen. Da Fattigcommissionen i Thisted synes i dens Replik til Jndsenderen af den forlangte Jndrykkelse i No. 55, at ville bibringe Publicum den Jdee, at jeg som Redacteur af Thisted Avis med Fornøielse skulle have seet, at ovennævnte Jndrykkelse blev indført mod den, saa skylder jeg mig selv for Publicums Skyld at berigtige denne feile Anskuelse, thi naar jeg i No. 67. af min Avis af Delicatesse, saa kort som muligt, siger: "Da det kongelig danske Cancellie ved naadigst Resolution har tilladt, at det Beslag, der var lagt paa No. 55 af Thisted Avis maatte hæves, har jeg herved den Fornøielse at tilstille mine ærede Abonnentere samme da er Ordet "Fornøielse et Høfligheds Udtryk mod mine Abonnentere, og derved er desuden ikke meent den omtalte Jndrykkelse, men Avisens hele øvrige Jndhold, da det ikke kan være nogen Avisudgiver behageligt, at see en heel Avis lagt unger Beslag, ikke allene fordi hans Læsere i længere Tid maae savne de Nyheder samme indeholder, men fordi de deri værende Avertissementer, ikke tidlig nok kunne komme til Publicums Kundskab, desuden var det vel ikke saa forunderligt, at det fornøiede Redacteuren at erholde en Avis tilbage, som efter Pluralitetens og hans egen Formening ikke behøvedes at være lagt under Beslag, af hvilken Anskuelse ogsaa det kongel. danske Cancellie synes at have været, da det i dets Resolution af 6te Juni siger: "at Collegiet ikke finder tilstrækkelig Grund til fra det Offentliges Side at foretage noget med Hensyn til det i Avisen om Fattigcommissionen anførte Stykke, og at derfor det paa Bladet lagte Beslag kan hæves. Jøvrigt overlades det til Fattigcommissionen om den maatte finde sig foranlediget til at sagsøge Forfatteren til denne Jndrykkelse" – og da desuden min Censor i hans Skrivelse til mig af 14de Mai d. A., hvori han gjor Brug af den Ret, kongel. Resolution af 6te Juni 1834 hjemler ham, selv siger, at han for sit Vedkommende ikke finder Grund nok til at stryge det indrykkede Stykke, og det uagtet han selv er Medlem af Fattigcommissionen; medens han paa den anden Side overlader til mig, om jeg vil udelade samme, antog jeg med Vished, da jeg kjender ham for en fredelskende og tænkende Mand, at han paa den ene Side, uden Hensyn til sig selv, har havt den gode Hensigt om muligt at ville spare sine Medkolleger for en Ubehagelighed, medens han dog selv paa den anden Side, har ønsket offentlig at berigtige Forfatterens Anskuelse i Bladet. – Da imidlertid min Censor ikke efter Cancellie-Jnstruxion af 25de April 1833 fandt Grund til at udstryge den omhandlede Artikkel, kunne jeg saa meget mindre ansee det rigtigt at udelade samme, da Author paa gjentagen Anmodning af mig ikke fandtes villig til at tage Jndrykkelsen tilbage, uden for at indføre samme i et andet Blad, og da jeg anseer ham ligesom enhver af Dhrr. Fattig commissairer som en retskaffen Mand, og han selv tilbød om fornødent at sætte sit Navn under, saa havde han Krav paa, at min Avis, som et offentligt Organ, naar han skrev i et offentligt Anliggende, stod aaben for ham, som for enhver Anden. – Fremdeles kan ingen med Hensyn til Maaden at skrive paa, være en større Elsker af Humanitet end jeg, og jeg troer ved det Forsvar jeg for ikke lang Tid siden skrev og lod indrykke i min Avis, for en vis agtværdig Stand i Staten, og som blev optaget i flere danske Blade, at have viist, at jeg hylder det moderate Princip, og det er vist nok ogsaa enhver af dem, der læse min Avis, bekjendt, at anonyme Jndrykkelser ikke af mig modtages til Jndrykkelse i samme, uden at jeg underrettes om, og det tillades mig at opgive vedkommende Forfatters Navn for min Eenfor, naar samme paafordres, hvilket ogsaa var Tilfældet med den ombandlede Jndrykkelse, at jeg desuden nu i de 11 Aar. jeg har været Redacteur af et offentligt Blad, ikke har havt den mindste Ubehagelighed fra Censurens Side, troer jeg ogsaa er et Beviis paa en fredelig Tænkemaade. - For øvrigt har jeg aldrig været Egøist nok til at kunne troe, at Fattigcommissionen for min Skyld ville besvare den indførte Anke, jeg er en alt for ubetydelig Deel af det contribuerende Publicum til at kunne vente en saa stor Nedladenhed, men det er mig kjert, at den for dens egen og Læsernes Skyld, ikke har funden det under dens Værdighed at oplyse Publicum om Sagen. - Dhrr. Avis=Redacteurer, der optage Fattigcommissionens Replique, ombedes ogsaa godhedsfuld at ville forunde Min en Plads i Deres Blad. Thisted, den 29de Juni 1835. Joh. G. Lund.